b'\n_START_ARTICLE_\nParkelj (film)\n_START_SECTION_\nVsebina\n_START_PARAGRAPH_\nTri dni pred bo\xc5\xbei\xc4\x8dem, se dru\xc5\xbeina Engel, ki se ne razume najbolje, zbere skupaj za bo\xc5\xbei\xc4\x8d. Max, ki \xc5\xa1e vedno verjame v Bo\xc5\xbei\xc4\x8dka, mu \xc5\xbeeli poslati pismo. Njegovo dru\xc5\xbeino sestavljata njegova star\xc5\xa1a Tom in Sarah; njegova najstni\xc5\xa1ka sestra Beth; njegova teta Linda in stric Howard; njuni otroci Howie ml., Stevie, Jordan in dojen\xc4\x8dek Chrissie; nadle\xc5\xbena teta Sarah in Linde, Dorothy; in Tomova mati Omi, ki govori predvsem nem\xc5\xa1ko._NEWLINE_Max \xc5\xbeeli nadaljevati dru\xc5\xbeinsko tradicijo, vendar napetost med sorodniki naraste do tak\xc5\xa1ne mere, da izgubijo bo\xc5\xbei\xc4\x8dni duh. Ko njegovi mlaj\xc5\xa1i sorodniki preberejo njegovo pismo za Bo\xc5\xbei\xc4\x8dka in se mu nor\xc4\x8dujejo, Max pismo raztrga in vr\xc5\xbee skozi okno. Tisto no\xc4\x8d pride do hude nevihte, kar povzro\xc4\x8di da v mestu zmanjka elektrike. Beth pobegne ven, da bi obiskala svojega fanta, vendar ji sledi ogromno rogato bitje. Beth se skrije pod tovornjak, vendar ji nastavi \xc5\xa1katlico s klovnom, ki jo navidezno ubije._NEWLINE_Tom in Howard se odpravita iskati Beth. Tako najdeta hi\xc5\xa1o njenega fanta v razbitinah in stopinje podobne kozjim. Prav tako ju napade nevidna po\xc5\xa1ast pod snegom, zato se vrneta domov. Kasneje velikanska kljuka zvabi Howia ml. in ga potegne skozi dimnik, \xc4\x8deprav ga sku\xc5\xa1ajo drugi \xc4\x8dlani dru\xc5\xbeine re\xc5\xa1iti._NEWLINE_Omi jim pojasni, da je bitje ki jih ustrahuje Parkelj, starodaven demonski duh, ki kaznuje vse ki so izgubili bo\xc5\xbei\xc4\x8dni duh. Omi jim pove, da ko je bila majhna, so njeni star\xc5\xa1i in celotna skupnost, vklju\xc4\x8dno z jo, izgubili bo\xc5\xbei\xc4\x8dni duh in priklicali Parklja. Ta je v podzemlje vzel vse razen nje in ji pustil moder okrasek za jelko z njegovim imenom. Dru\xc5\xbeina ostane skepti\xc4\x8dna, dokler hi\xc5\xa1e ne prevzamejo po\xc5\xa1astne igra\xc4\x8de iz daril. Steve in Jordan zvabi na podstre\xc5\xa1je Bethin glas, vendar tam o\xc5\xbeivljen klovn po\xc5\xbere Jordan. Dru\xc5\xbeina se uspe znebiti igra\xc4\x8d, vendar Parkljevi \xc5\xa1krati vzamejo Dorothy, Howarda in Chrissie._NEWLINE_Tom se odlo\xc4\x8di, da se naj dru\xc5\xbeina skrije v zapu\xc5\xa1\xc4\x8den sne\xc5\xbeni plug na ulici. Omi se \xc5\xbertvuje Parklju, da bi ga zamotila, ki jo napade s svojo vre\xc4\x8do igra\xc4\x8d. Zunaj Toma, Sarah in Lindo, nekaj povle\xc4\x8de pod sneg, medtem ko Stevia ujamejo \xc5\xa1krati._NEWLINE_Parkelj Maxu da moder okrasek za jelko, zavit v ko\xc5\xa1\xc4\x8dke njegovega raztrganega pisma. Max mu sledi in najde \xc5\xa1krat, ter igra\xc4\x8de okoli velikega peklenskega brezna. Max za\xc4\x8dne kri\xc4\x8dati na Parklja, mu pove, da preklicuje svojo \xc5\xbeeljo in vr\xc5\xbee okrasek vanj. Prosi ga naj vzame njega namesto Stevia. Vendar Parkelj vr\xc5\xbee v brezno vso njegovo dru\xc5\xbeino, nato pa \xc5\xbeeli \xc5\xa1e njega. Max se iskreno opravi\xc4\x8di, da je izgubil bo\xc5\xbei\xc4\x8dni duh, da si je \xc5\xbeelel le spodoben bo\xc5\xbei\xc4\x8d s svojo dru\xc5\xbeino, in prosi da bi stvari postale tak\xc5\xa1ne kot so bile pred njegovo \xc5\xbeeljo. Parkelj navidezno sprejme njegovo opravi\xc4\x8dilo, vendar ga vseeno odvr\xc5\xbee v podzemlje._NEWLINE_Max se zbudi doma na bo\xc5\xbei\xc4\x8dno jutro in ugotovi, da je njegova dru\xc5\xbeina \xc5\xbeiva in zdrava, zato verjame da je bila vse le no\xc4\x8dna mora. Toda nato odpre darilo v katerem je Parkljev okrasek in dru\xc5\xbeina se skupaj z grozo spomni dogodkov iz prej\xc5\xa1nje no\xc4\x8di. Njihovo hi\xc5\xa1o medtem gleda Parkelj skozi sne\xc5\xbeno kroglo, skupaj z mnogimi drugimi.'